《寄题馀姚徐宰新作严公堂》
宋代·李光

子陵古真隐，逸气横九州。平生江海志，自比巢与由。

鸿飞本江江，肯为稻粱谋。虚屈万乘顾，枉烦物色求。

贻书诮君房，预作腰领忧。舜江公邑里，公去踰千秋。

青山无古今，大江日东流。人物浪淘尽，英名至今留。

当年渔钓地，陈迹馀荒丘。徐侯有佳政，百里安田畴。

作堂名严公，怀贤慕前修。时来对江山，一尊更献酬。

我岂隐沦欤，三黜今白头。年来剩得闲，忘机狎群鸥。

结茅牟湖傍，一竿幸可投。蒻笠青蓑衣，生涯寄扁舟。

严子定不死，吾将从之游。

作者简介：李光（1078年12月16日[1] —1159年4月22日），字泰发，一作字泰定，号转物老人。越州上虞（今浙江上虞东南）人。南宋名臣、文学家、词人，南宋四名臣之一，唐汝阳王李琎之后。徽宗崇宁五年（1106年）进士，调知开化县，移知常熟县。累官至参知政事，因与秦桧不合，出知绍兴府，改提举洞霄宫。绍兴十一年（1141年），贬藤州安置，后更贬至昌化军。秦桧死，内迁郴州。绍兴二十八年（1158年），复左朝奉大夫。绍兴二十九年（1159年），致仕，行至江州卒，年八十二。宋孝宗即位后，赠资政殿学士，赐谥庄简。有前后集三十卷，已佚。又有《椒亭小集》、《庄简集》等。